讚念法華經僧
作者：貫休
朝代：唐

paragraphs: 空王門下有真子，堪以空王爲了使。
常持菡萏《白蓮經》，屈指無人得相似。
長松下，深窗裏，歷歷清香韻宮徴。
短偈長行主客分，不使閒聲掛牙齒。
外人聞，聳雙耳，香風襲鼻寒毛起。
祇見天花落座前，空中必定有神鬼。
吾師吾師須努力，年深已是成功積。
桑田變海骨爲塵，相看長似紅蓮色。
（見斯四○三七卷。
）。